Totalcar - Magazin - Gázos VW Scirocco versenygép a Nürburgringre
Gázos VW Scirocco versenygép a Nürburgringre
A Scirocco GT24-CNG nagyrészt megegyezik a tavalyi versenyautóval , de valamivel gyengébb annál. Kétliteres turbómotorja 300 lóerős, és 350 Nm leadására képes, azaz 25 lóerő veszett el tavaly óta. Az ok: az autó gázzal üzemel, amelynek valamivel kisebb a fűtőértéke, mint a benziné, de cserébe vagy 25%-kal kedvezőbb szén-dioxid-kibocsátást garantál. A versenyautót négy profi sofőrre bízták: Peter Terting, Thomas Klenke, Vanina Ickx és Klaus Niedzwiedz próbál majd minél több kört megtenni vele május 23-án és 24-én.
A Volkswagen számára persze ugyanolyan lényeges a győzelem is, mint a környezettudatosság hangsúlyozása, ezért a tavalyi, benzines verseny-Siroccókból is elindítanak három példányt a Nürburgringen, szintén gyári színekben.